KV Tirana

**KV Tirana** (*Klubi i Volejbollit Tirana*) për meshkuj dhe femra janë ekipe profesioniste volejbolli që marrin pjesë në Ligën e meshkujve dhe Ligën e femrave.

Ekipet e Tiranës në volejboll për meshkuj dhe femra kanë bërë histori në volejbollin shqiptar duke u renditur ndër ekipet e shquara dhe në elitën e këtij sporti në Shqipëri.

KV Tirana për Meshkuj dhe Femra janë degë të klubit shumësportësh SK Tirana.

## KV Tirana në Volejboll për Meshkuj
### Historia e ekipit të Volejbollit Meshkuj
KV Tirana janë 11 herë Kampionë të Shqipërisë dhe gjithashtu 9 herë fitues të Kupës në volejboll për meshkuj, duke u renditur mes 4 më të mirëve përsa i përket suksesit dhe numrit të trofeve, krahas Dinamos, Studentit dhe Partizanit. Edhe pse jo aq të suksesëshm sa ekipi i femrave, KV Tirana ka konkurruar me dinjitet në të gjitha kompeticionet kombëtare.

Ata janë gjithashtu fitues të dy trofeve rajonale; Kupa e Pavarësisë në 2021 dhe Liga "Gjergj Kastioti" në 2022. 

Bardhë e blutë kanë marrë pjesë në disa Kompeticione Europiane dhe ndeshje apo turne miqësore, ku në disa raste kanë arritur sukses. Sic kanë qenë eliminimi i ekipit zviceran Lausanne UC në turin e 1rë të Kupës së Kupave në sezonin 1990-91, me diferencë pikësh pas fitores brenda e humbjes jashtë, para se të eliminoheshin nga gjermanët e Milberstofer München në turin e 2të, duke i humbur të dyja ndeshjet 1-3 dhe 0-3. 
Tirana i përsëriti sukseset edhe në sezonet 1995-96 dhe 1996-97 kur eliminoi KK Budućnost Podgorica të Malit të Zi dhe OL Kakanj Bosnia të Bosnjës.

Ndeshjet në shtëpi i luan në Pallatin e Sportit Asllan Rusi (kapaciteti 3.000 ulur)

### Arritjet Kombëtare Volejboll për Meshkuj 
#### Rang Kombëtar 
Liga e Volejbollit e Shqipërisë - **11** (1947, 1948, 1949, 1957, 1987, 1988, 1992, 1993, 1994, 2022, 2023)

Kupa e volejbollit e Shqipërisë - **9** (1957, 1958, 1964, 1987, 1991, 1992, 1996, 2022, 2023)

#### Rang Ndërkombëtar 
Kupa e Pavarësisë Volejboll - **1** (2021)

Liga "Gjergj Kastrioti" Volejboll - **1** (2022)

## KV Tirana në Volejboll për Femra
### Historia e ekipit të Volejbollit Femra
KV Tirana janë 21 herë Kampionë të Shqipërisë, 12 herë fitues të Kupës dhe 1 herë fitues të Superkupës në volejboll për femra, duke u renditur mes më të mirëve përsa i përket suksesit dhe numrit të trofeve. Bardheblutë janë gjithashtu fitues të Superkupës Mbarëkombëtare në vitin 2011.
Ekipi bardheblu ka një histori mjaft të shquar që në fillimet e volejbollit për femra, sidomos në vitet 50' dhe 60', por më pas pati një rënie disa vjecare. Gjithsesi vajzat rikthehen tek trofetë pas vitit 2008, duke risjellë lavdinë e dikurshme teksa dominonin volejbollin shqiptar duke fituar kupa e kampionate.
KV Tirana kanë marrë pjesë në disa Kompeticione Europiane dhe ndeshje apo turne miqësore, ku në disa raste kanë arritur sukses. Suksesi më i madh ishte ai i sezonit 1994-95, ku pasi eliminuan maqedonasit e Makedonija Strumnica (3-0, 1-3) dhe OK Celje Slovenia (sllovenët u tërhoqën) arritën ndër 16 më të mirët duke u përballur me ekipin e fortë italian Latte Rugiada Matera ku i humbën të dyja ndeshjet 0-3, 0-3. Më herët, Tirana patën arritur të tjera suksese, si ai në sezonin 1969-70 në Kupën e Kampioneve ku eliminuan turqit e Fenerbahce Istanbul para se të eliminoheshin nga rumunët e CS Rapid Bucuresti në turin e 2të me dy humbje, 0-3 dhe 0-3. Sukseset më të fundit janë ato të sezonit 1995-96 në Kupën CEV ku mundën 3-0 sllovenët e Klimacommerce Bled dhe pjesëmarrja në Turneun e 4të Ndërkombëtar të Femrave në Partinico (Itali) në 1992 ku morën medaljen e argjendit pas fitores 3-1 ndaj ekipit KIW Agrigento.

Gjatë sezoneve të fundit, KV Tirana (femra) kanë qenë të suksesshëm në aktivitetet kombëtare duke fituar 5 kampionate, 5 kupa e nje superkupë - një rikthim në kohët e arta kur dominonin krahas Dinamos.

Ndeshjet në shtëpi i luan në Pallatin e Sportit Asllan Rusi (kapaciteti 3.000 ulur)

### Arritjet Kombëtare Volejboll për Femra 
Liga Volejboll - **21** (1946, 1948, 1950, 1951, 1952, 1955, 1959, 1961, 1962, 1963, 1964, 1966, 1967, 1969, 1992, 1994, 2008, 2009, 2010, 2013, 2025)

Kupa Volejboll - **12** (1957, 1960, 1961, 1965, 1966, 1967, 1968, 2008, 2012, 2013, 2022, 2025)

Superkupa Volejboll - **1** (2014)

Superkupa Mbarëkombëtare - **1** (2011)

## Referime 
## Shih edhe
* KF Tirana në Futboll
* Futsal Klub Tirana në Minifutboll (Meshkuj)
* Tirana AS në Futboll Femra
* PBC Tirana në Basketboll Meshkuj
* PBC Tirana (femra) në Basketboll Femra